Reindl

A Reindl oda Rein is a flochs rechteckads oda runds Kochgschia mit zwoa HenglnLudwig Zehetner: Bairisches Deutsch, Kreuzlingen/Minga/Regensburg, 2005, ISBN 3980702871. A Reindl is a Mittlding zwischn Pfandl und Hafal, es is weniga hoch ois wia broad.

A Reindl braucht ma zan Brodn und Bocha, beispuisweis fian Schweinsbrodn, fian Ganslbrodn, fian Opfestrudl oda fiad Rohrnudln. De Karntna Mejspeis Reindling hod ian Nama vom Reindl, wo s drin aussabocha wead.

Im broadan Sinn wead Reindl oba aa ois Synonym fia Pfandl und Hafal vawenddDt.-österr. Küchenlexikon, im engan Sinn is damit nua s rechteckadeJungmair/Etz: Wörterbuch der oberösterreichischen Volksmundart Kochgschirr gmoant. Da Schmeller schreibt iba de Rein: "die alte bezeichnung lebt noch mundartlich, vorwiegend in Oberdeutschland, wo sie von einem flachen küchentiegel von blech oder thon oder von einer flachen milchschüssel gebraucht wird."SCHM. 2, 112, zitiert nach dem .

An Reindlhoarschnitt nennt ma a Frisua, wen de Hoar gleichlang ohne Façon gschnittn san (wias friaa de Angela Merkel ghobt hod). Beispuisotz: "Homs da bein Hoarschneida a Reindl aufgsetzt?"

 Galerie 

 Schau aa 
Pfannaflicka (Rastlbinda, Kesslflicka), wos hinniche Metoigschia wieda gflickt hod.

 Beleg 

Kategorie:Küche
Kategorie:Behälter